
[bookmark: Sujet][bookmark: References]Законодателна резолюция на Европейския парламент от 7 октомври 2025 г. относно предложението за директива на Европейския парламент и на Съвета за изменение на Директива 1999/62/ЕО по отношение на удължаването на периода, през който тежкотоварните превозни средства с нулеви емисии могат да се ползват от значително намалени ставки за таксите за инфраструктура или таксите за ползване или от освобождавания от плащането им (COM(2025)0348 – C10-0130/2025 – 2025/0188(COD))

[bookmark: TextBodyBegin]Европейският парламент,
–	като взе предвид предложението на Комисията до Парламента и до Съвета (COM(2025)0348),
–	като взе предвид член 294, параграф 2 и член 114 от Договора за функционирането на Европейския съюз, съгласно които Комисията е внесла предложението в Парламента (C10-0130/2025), 
–	като взе предвид член 294, параграф 3 от Договора за функционирането на Европейския съюз, 
–	като взе предвид становището на Европейския икономически и социален комитет от 18 септември 2025[footnoteRef:1], [1:  	Все още непубликувано в Официален вестник.] 

–	след консултация с Комитета на регионите, 
–	като взе предвид поетия с писмо от 10 септември 2025 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 60 и 170 от своя Правилник за дейността,
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст, внесе или възнамерява да внесе съществени промени в това предложение; 
3.	възлага на своя председател да предаде позицията на Парламента съответно на Съвета и на Комисията, както и на националните парламенти.







P10_TC1-COD(2025)0188
Позиция на Европейския парламент, приета на първо четене на 7 октомври 2025 г. с оглед на приемането на Директива (ЕС) 2025/... на Европейския парламент и на Съвета за изменение на Директива 1999/62/ЕО по отношение на удължаването на периода, през който тежкотоварните превозни средства с нулеви емисии могат да се ползват от значително намалени ставки за таксите за инфраструктура или таксите за ползване или от освобождавания от плащането им
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Директива (ЕС) 2025/2459.)

